Wenche Øyen er utdannet ved Statens håndverks- og kunstindustriskole (1963–1967) og Statens kunstakademi (1967–1971). Hun har malt både landskapsmotiver og portretter, ofte i en forenklet, poengtert still og utført i olje eller akvarell. Hun begynte som illustratør for barnebladet Maurtua i 1975, og har siden illustrert en rekke bøker, bl.a. den prisbelønte barneboka fra 1979 med tekster av Einar Økland og den kjente «sorgboka» fra 1986 med tekst av Marit Kaldhol.